آمریکا بیرلشمیش ایالتلری خاریجی ایشلر باخانلیغی سوریه اؤزل نماینده‌سی جیمز جفری، تورکیه-آمریکا امکداش‌لیغی اولمادان سوریه پروبلئمینه چؤزوم تاپیلمایاجاغینی دئدی.
جیمز جفری آنکارادا دوزنلنن سوریه قونوسون‌دا ۳.جو اورتاق چالیشما قروپو توپلانتیسینین آردین‌دان مطبوعات منسوبلارینین سواللارینی جاوابلاندیردی.
آمریکا نماینده‌سی، توپلانتی‌دا فراتین دوغوسوندان ادلبه، سوریه‌یه دایر بوتون مسئله‌لری مذاکیره ائتدیکلرینی بیلدیردی.
منبج یول خریطه‌سی اساسین‌دا مختلیف گزی-کنترل فعالیتلری ائتدیکلرینی دیله گتیرن جفری،
آمریکانین منبجده اولان پ.ی.د و ی.پ.گ عضولرینین آیریلماسی و یئرلی شورالار ایله یئرلی حربی پرسنل آراسین‌دا بو هؤرگوتلرین عضولرینین ایشتیراک ائتمه‌مه‌سی قونوسوندا تعهدلارینی یئرینه یئتیره‌رک گوونلیک آراشدیرماسی ائدیریک. ایل سونونا قدر معیارلاری مومکون اولان ان قیسا مدت‌ده تامین ائتدییمیزدن امین اولماق اوچون بعضی آددیملار آتاجاییق. بونلارین بعضیلری دسامبرین سونونا قدر تاماملاناجاق" دئدی.
بیر سوال اوزرینه جفری، منبج مدلینی تطبیق ائد‌جکلری دیگر ساحه‌لری اورتاق پلانلاش‌دیرما پروسه‌سین‌ده مذاکیره ائد‌جکلرینی، بو پلانلامانین دا باشلادیغینی سؤیله‌دی.
جفری، بو اورتاق پلانلاش‌دیرمانین تورکیه‌نی ادلبده دستکله‌مه‌یی ده احتوا ائده‌جگینی ایفاده ائتدی.
آمریکا نماینده‌سی جفری، فراتین دوغوسوندا قورولاجاق گؤژلم نقطه‌لری ایله باغلی بیر سوال اوزرینه، گؤزلم نقطه‌لرینین هدفینین، تورکیه‌نین ده تهلوکه‌سیزلیگی داخیل اولماقلا، او بؤلگه‌ده‌کی تهلوکه‌سیزلیگی تامین ائتمک اولدوغونو دیله گتیردی.
جفری، آستانا پروسه‌سیله باغلی تنقیدینین خاطیرلادیلماسی اوزرینه، تنقیدینین پروسه‌یه قارشی اولمادیغینی ایفاده ائد‌رک،
"آستانا پروسه‌سی ایشلییر. بونونلا هئچ بیر پروبلئمیمیز یوخ‌دور" دئدی.
سوریه‌ده سیاسی پروسه‌نین ایرلی‌له‌مه‌ییشینین سوروملوسونون بشار اسد رژیمی اولدوغونو بیلدیره‌ن جفری،
"بوندا نه آستانا پروسه‌سی، نه روسیا، نه ایران، نه ده چوخ یاخشی آددیملار آتان تورکیه سوروملودور" ایفاده‌لرینی ایشلتدی.
"ترور هؤرگوتو ی.پ.گ/پ‌کاکا ایله امکداشلیغا دایر بیر سوال اوزرینه، جفری،
"هر زامان سؤیله‌ییریک. سوریه دموکراتیک گوجلری ایله داعشه قارشی چالیشمامیز، قوزئی دوغونون اینسانلاری ایله موقتی و تاکتیکی کاراکترلی" ادعاسینی دیله گتیردی.
داعش ایله چاتیشمالارین اؤزللیکله دیرالزورون هدف بؤلگه‌سینده چوخ شدت‌لی شکیل‌ده داوام ائتدیگینی دئیه‌ن جفری، داعشین سوری‌نین دوغوسوندا یئنی‌دن یوکسلمه‌سین‌دن بؤیوک قایغی دویدوقلارینی بیلدیردی.
جفری، میلی ساوونما باخانی حولوسی آخارین، دانیشیقلارین‌دا آمریکانین گؤزلمه نقطه‌لرین‌دن واز گئچمه‌سی و ی.پ.گ/پ‌کاکا ایله امکداش‌لیغینی دوردورماسی قونوسونداکی حساسیتلری اؤزونه بیلدیردیگینین خاطیرلادیلماسی اوزرینه، "داعش ایله موباریزه‌ده کسینتی اولمایاجاغینی اونلارا چاتدیردیق. باخان، قوزئی دوغودان تورکیه‌یه یؤنه‌له‌ن تهدید مسئله‌سین‌ده چوخ آچیق ایدی. بونو واشینگتونا چاتدیراجاییق" دئدی.
